टचोम्बांगोउ गाँव में 49 लोगों की मौत हुई है और 17 लोग ज़ख़्मी हुए हैं. इसके अलावा 30 अन्य लोग ज़ारोउम्दारेय में मारे गए हैं. दोनों गाँव नीजेर की पश्चमी सीमा से लगे माली के पास हैं. 

स्थानीय अधिकारियों ने बीबीसी से टिल्लाबेरी इलाक़े में चोमोबांगोऊ नाम के गांव पर हमले की पुष्टि की है. 

इस इलाक़े में साल 2017 से ही आपातकाल लगा है. 

हाल के महीनों में इस इलाक़े में पड़ोसी देश माली से आने वाले संदिग्ध जेहादियों ने कई हमले किए हैं. 

समाप्त

वहीं समाचार एजेंसी एएफ़पी ने अधिकारियों के हवाले से कहा है कि दो गाँव हमले का शिकार हुए हैं और मरने वालों की तादाद बढ़ सकती है.

एएफ़पी की रिपोर्ट के मुताबिक ज़ारोमदारेय नाम का गांव भी हमले का शिकार हुआ है जहां दर्जनों लोग मारे गए हैं.

इन हमलों पर अभी नीजेर की सरकार ने टिप्पणी नहीं की है. 

पश्चिमी अफ़्रीकी देश नीजेर में अल क़ायदा और इस्लामिक स्टेट से जुड़े चरमपंथी पहले भी कई हमले कर चुके हैं. 

बीते साल हुए हमलों में सैकड़ों लोग मारे गए थे.

पड़ोसी देश नाइजीरिया में सक्रिय चरमपंथी संगठन बोको हराम ने बीते महीने दक्षिण पूर्व के दीफ़ा इलाक़े में कम से क... अधिकतम 4000 वर्णों के लिए लेख जारी रखें:
म 27 लोगों की हत्या कर दी थी.

(बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक, ट्विटर, इंस्टाग्राम और यूट्यूब पर फ़ॉलो भी कर सकते हैं.)